Savezne države Brazila
Brazil je savezna država koja se sastoji od 27 federalnih jedinica prvog nivoa: 26 saveznih država i federalnog (saveznog) distrikta, u kojem je glavni grad Brasília. Pored ove podjele, Brazil je, geopolitički gledano, podijeljen i na pet regija, koje se još nazivaju i makroregijama. Svaka se sastoji od tri ili više saveznih država. Iako je službeno priznata, ova podjela nema veliku primjenu ni političke učinke, osim u slučaju usmjeravanja vladinih programa sa saveznog nivoa.